Raġel b'saħħtu, bi twemmin Ewropew sod li bla dubju se jaħdem viċin ta' kull stat Ewropew fil-kumplament tal-mandat tiegħu. Kien b'dan il-mod li l-Prim Ministru ddeskriva lill-President tal-Kunsill Ewropew Donald Tusk, wara li ftit tal-ħin ilu reġa ġie elett mill-Mexxejja Ewropej tul il-jum tal-Ħamis. Il-Prim Ministru rringrazzja lil President tal-Kunsill Ewropew għal ħidma li għamel tul l-aħħar sentejn u nofs u tal-ħidma li se jkun qed ikompli jagħmel fil-mandat tiegħu ta' tliet snin.